cyanic-selkie/wikianc huggingface dataset:
কমপ্যাক্টফ্ল্যাশ
চুম্বকীয় মিডিয়া
অনেক ১ ইঞ্চি (২৫ মিলিমিটার) হার্ড ড্রাইভসমূহ (প্রায়শই ট্রেডমার্ককৃত মাইক্রোড্রাইভ নামে উল্লেখ করা হয়) সাধারণত ৩৬০০ আরপিএম এ ঘুরে থাকে, তাই আবর্তনশীল অদৃশ্যতাকে সুবিবেচনায় আনা হয় কারণ এটি স্ট্যান্ডবাই বা অলস সময় থেকে ঘুরতে শুরু করে। সিগেট এর ৮ জিবি এসটি৬৮০২২সিএফ ড্রাইভ কয়েক আবর্তনের মধ্যেই সম্পূর্ণরূপে ঘুরতে শুরু করে কিন্তু বিদ্যুৎ খরচ ৩৫০ মিলিঅ্যাম্পিয়ার পর্যন্ত পৌঁছে যেতে পারে এবং গড় বিদ্যুতে ৪০-৫০ এমএতে চলতে থাকে। এটির গড় খোঁজার সময় হল ৮ মিলিসেকেন্ড এবং ৯ মেগাবাইট/সেকেন্ড পড়ার ও লেখার গতি বজায় রাখতে পারে এবং ৩৩ মেগাবাইট/সেকেন্ডের ইন্টারফেস গতি রয়েছে। হিটাচির ৪ জিবি মাইক্রোড্রাইভ ১২ মিলিসেকেন্ড সময়ে তথ্য খুঁজতে পারে এবং ৬ মেগাবাইট/সেকেন্ড সময় পর্যন্ত গতি বজায় রাখতে পারে।
ধারণক্ষমতা এবং উপযোগিতা
সিএফ ৫.০ এর স্প্যাসিফিকেশন ৪৮ বিট লজিক্যাল ব্লক অ্যাড্রেসিং (এলবিএ) ব্যবহার করে ১২৮ পেটাবাইট পর্যন্ত ধারণক্ষমতা সমর্থন করে । ২০০৬ সালের পূর্বে ম্যাগনেটিক মিডিয়া ব্যবহৃত সিএফ ড্রাইভসমূহ সর্বোচ্চ ৮ জিবি পর্যন্ত ধরনক্ষমতা প্রদান করত। এখন সলিড-স্টেট কার্ডসমূহ আরও বেশি ধরনক্ষমতা প্রদান করে (৫১২ জিবি পর্যন্ত) ।
২০১১ সাল পর্যন্ত সলিড-স্টেট ড্রাইভসমূহ (এসএসডি) বৃহৎ ধারণক্ষমতা প্রয়োজনের জন্য উভয় ধরনের সিএফ ড্রাইভকে স্থানচ্যুত করেছে।
সলিড স্টেট ড্রাইভের ধারণক্ষমতা
সানডিস্ক ২০০৬ সালের সেপ্টেম্বরের ফটোকিনা বাণিজ্য মেলায় তাদের ১৬ জিবি এক্সট্রিম থ্রি কার্ড ঘোষণা করে । সেই একই মাসে স্যামসাং ১৬, ৩২ এবং ৬৪ জিবি সিএফ কার্ডসমূহ ঘোষণা করে । দুই বছর পর ২০০৮ সালের সেপ্টেম্বরে প্রিটিচ ১০০ জিবি কার্ড ঘোষণা করে ।
চুম্বকীয় মিডিয়ার ধারণক্ষমতা
২০০৪ সালের জুনে সিগেট একটি ৫ জিবি ১ ইঞ্চি হার্ড ড্রাইভ ঘোষণা করে এবং এর ৮ জিবি সংস্করণ ২০০৫ সালের জুনে ঘোষণা করে ।
হার্ড ডিস্ক ড্রাইভ এর পরিবর্তে ব্যবহার
২০০৮ সালের শুরুতে সিএফএ একটি বিল্ট ইন সাটা ইন্টারফেস যুক্ত কম্প্যাক্টফ্ল্যাশ কার্ড প্রদর্শন করে । বিভিন্ন কোম্পানি অ্যাডাপ্টারসমূহ প্রস্তুত করে যেগুলো সিএফ কার্ডসমূহকে পিসিআই, পিসিএমসিআইএ, আইডিই এবং সাটা কানেকশনের সাথে সংযোগ দেয়া যায়, যাতে সিএফ কার্ডকে একটি সলিড-স্টেট ড্রাইভ হিসেবে ব্যবহার করা যায় এবং ভার্চুয়ালভাবে কোন অপারেটিং সিস্টেম বা বায়োস এবং এমনকি রেইড কনফিগারেশনে ব্যবহারের অনুমতি প্রদান করা যায়।
সিএফ কার্ডসমূহ হয়ত আইডিই বাসে মাস্টার বা স্লেভ ড্রাইভের ফাংশন হিসেবে কাজ সম্পাদন করে কিন্তু বাস স্পিড ভাগাভাগিতে এর সমস্যা রয়েছে। অধিকন্তু পরবর্তী মডেলের কার্ডসমূহ যেগুলো ডিএমএ (ইউডিএমএ বা এমডব্লিওডিএমএ ব্যবহার করে) প্রদান করে সেগুলো যদি একটি প্যাসিভ অ্যাডাপ্টারের মাধ্যমে ব্যবহার করা হয় যেটি ডিএমএ সমর্থন করে না তাহলে হয়ত সমস্যা দেখা দিতে পারে ।
নির্ভরযোগ্যতা
মূল পিসি কার্ড মেমোরি কার্ডসমূহে বিদ্যুৎ প্রবাহ বন্ধ করার পরও যাতে তথ্য বজায় রাখতে পারে তার জন্য একটি অভ্যন্তরীণ ব্যাটারি ব্যবহৃত হত। ব্যাটারির এ ক্ষণস্থায়ী আয়ুই ছিল এর একমাত্র নির্ভরযোগ্যতাজনিত সমস্যা। কম্প্যাক্টফ্ল্যাশ কার্ডসমূহ যেগুলো অন্যান্য ফ্ল্যাশ মেমোরি ডিভাইসের মতো ফ্ল্যাশ মেমোরি ব্যবহার করে তাদের যেকোন ব্লকে সীমিত সংখ্যকবার মুছা/লিখা চক্রের জন্য মূল্যায়ন করা হয়। যেখানে নর ভিত্তিক ফ্ল্যাশ মেমোরির উচ্চ সহনশীলতা রয়েছে এবং এর সীমা হলো ১০,০০০ থেকে ১,০০০,০০০ কিন্তু তাদের মেমোরি কার্ড হিসেবে ব্যবহার করার জন্য অভিযোজিত করা হয়নি। বেশিরভাগ মাস স্টোরেজ যেগুলো ফ্ল্যাশ ব্যবহার করে সেগুলো ন্যান্ড ভিত্তিক। এই হালনাগাদের সময় পর্যন্ত (২০১৫), ন্যান্ড ফ্ল্যাশ মেমোরিসমূহকে আকৃতিতে ছোট করে ১৬ ন্যানো মিটারে আনা হয়েছে। সাধারণত তাদের নির্ধারণ করা হয় হার্ড ডিস্ক ব্যর্থতার পূর্বে প্রতি ব্লকে ৫০০ থেকে ৩,০০০ লেখা/মুছার চক্র হিসেবে । এটি চুম্বকীয় মিডিয়ার তুলনায় কম নির্ভরযোগ্য । কার পিসি হ্যাকস এর মতে উইন্ডোজ সোয়াপ ফাইল নিষ্ক্রিয় করে এবং এটির এনহ্যান্সড রাইট ফিল্টার (ইডব্লিওএফ) ব্যবহারের মাধ্যমে ফ্ল্যাশ মেমোরিতে অপ্রয়োজনীয় লিখা নির্মূল করা সম্ভব । উপরন্তু যখন ফ্ল্যাশ মেমোরি ড্রাইভ সম্পূর্ণরূপে মুছে ফেলার প্রয়োজন হবে তখন কুইক ফরম্যাট পদ্ধতি ব্যবহার করা উচিত এবং ডিভাইসে যথাসম্ভব কম লেখা উচিত।
বেশিরভাগ কম্প্যাক্টফ্ল্যাশ ফ্ল্যাশ মেমোরি ডিভাইসমূহের যে ব্লকে লিখা হয়েছে তার বাস্তবিক স্থানের তারতম্য ঘটিয়ে ব্লকসমূহের ক্ষয়কে সীমাবদ্ধ রাখে। এই প্রক্রিয়াকে ওয়্যার লেভেলিং বলা হয়। কম্প্যাক্টফ্ল্যাশকে যখন হার্ড ডিস্ক ড্রাইভের স্থান নেয়ার জন্য এটিএ মোডে ব্যবহার করা হয় তখন ওয়্যার লেভেলিং করা ঝুঁকিপূর্ণ হয়ে পড়ে কারণ নিম্ন-সংখ্যক ব্লকসমূহ সে সমস্ত সারণী ধারণ করে যেগুলোর সামগ্রীসমূহ ঘনঘন পরিবর্তিত হয়। বর্তমান কম্প্যাক্টফ্ল্যাশ কার্ডসমূহ সমগ্র ড্রাইভ জুড়ে ওয়্যার লেভেলিং প্রক্রিয়া বিস্তার করে। আরও আধুনিক কম্প্যাক্টফ্ল্যাশ কার্ডসমূহ তথ্যকে এত কদাচিৎভাবে স্থানান্তর করবে যাতে করে নিশ্চিত থাকা যায় যে সকল ব্লকসমূহ সমানভাবে ক্ষয় প্রাপ্ত হয়।
যেহেতু ফ্ল্যাশ মেমোরি ডিভাইস সলিড স্টেট তাই আঘাতের ক্ষেত্রে এটি ঘূর্ণনশীল ডিস্কের তুলনায় কম আক্রান্ত হয়।
উল্টো সন্নিবেশ থেকে বৈদ্যুতিক ক্ষতির সম্ভাবনাকে অপ্রতিসম খাঁজ প্রদানের মাধ্যমে নিবারণ করা হয় এবং হোস্ট ডিভাইসটি যে উপযুক্ত সংযোজক ব্যবহার করছে সে বিষয়ে নিশ্চিত থাকতে হয়।
ফাইল সিস্টেমসমূহ
কনজিউমার ডিভাইসসমূহের জন্য ব্যবহৃত কম্প্যাক্টফ্ল্যাশ কার্ডসমূহকে সাধারণত ফ্যাট১২ (১৬ মেগাবাইট পর্যন্ত মিডিয়ার জন্য), ফ্যাট১৬ (২ জিবি পর্যন্ত মিডিয়ার জন্য, কখনো কখনো ৪ জিবি পর্যন্ত) এবং ফ্যাট৩২ (২ জিবির থেকে বড় মিডিয়ার জন্য) হিসেবে ফরম্যাট করা হয়। এটি ডিভাইসটিকে ব্যক্তিগত কম্পিউটার কর্তৃক পড়ার সুযোগ দেয়ার পাশাপাশি ক্যামেরার মতো কিছু কনজিউমার ডিভাইসসমূহের সীমিত প্রক্রিয়াজাতকরণ ক্ষমতার জন্যও উপযোগী।
ফ্যাট৩২ সামঞ্জস্যপূর্ণ ক্যামেরা, এমপিথ্রি প্লেয়ার, পিডিএ এবং অন্যান্য ডিভাইসসমূহের মধ্যে সামঞ্জস্যতা মাত্রার তারতম্যতা রয়েছে। যেখানে যেকোন ডিভাইস যেটির ফ্যাট৩২ সামঞ্জস্যপূর্ণতা আছে বলে দাবি করা হয় সেগুলোতে ফ্যাট৩২ ফরম্যাটকৃত কার্ডে তথ্য লেখা এবং পড়াতে কোন সমস্যা দেখা দেয়ার কথা নয়, কিছু ডিভাইসমূহ ২ জিবির বেশি কার্ডসমূহতে কাজ করে না যেগুলো সম্পূর্ণভাবে অবিন্যস্ত থাকে, যেখানে অন্যান্যরা ফ্যাট৩২ ফরম্যাট প্রয়োগ করার জন্য অধিক সময় নিতে পারে।
যে উপায়ে বিভিন্ন ডিজিটাল ক্যামেরাসমূহ ফাইল সিস্টেমকে হালনাগাদ করে, তার দ্বরুণ যখন তারা কার্ডে লিখে তখন ফ্যাট৩২ বটলনেক এর সৃষ্টি হয়। একই সম্পাদন ক্ষমতা বিশিষ্ট ডিভাইসের সাহায্যে ফ্যাট১৬ বিন্যাসকৃত কার্ডে তথ্য লেখার চাইতে ফ্যাট৩২ বিন্যাসকৃত কার্ডে লিখতে সাধারণত একটু বেশি সময় নেয়। উদাহরণস্বরূপ ক্যানন ইওস ১০ডি একই ছবি এবং একই গতির ৪ জিবি ফ্যাট৩২ ফরম্যাটকৃত কম্প্যাক্টফ্ল্যাশ কার্ডের তুলনায় ২ জিবি ফ্যাট১৬ ফরম্যাটকৃত কম্প্যাক্টফ্ল্যাশ কার্ডে কিছুটা দ্রুত সময়ে তথ্য লিখতে পারে, যদিওবা উভয় কার্ডের মেমোরি চিপের লিখার গতির বিনির্দেশ একই । যদিও ফ্যাট১৬ এটির বৃহৎ ক্লাস্টারের ফলে ডিস্কের ফাঁকা জায়গা বেশি পরিমানে অপচয় করে থাকে, তবুও এটি লিখন কৌশলের সাথে খুব ভালভাবেই কাজ করে যেটি ফ্ল্যাশ মেমোরি চিপসমূহের জন্য প্রয়োজন।
ঐ কার্ডসমূহকে যেকোন ধরনের ফাইল সিস্টেম দ্বারা ফরম্যাট করা যায় যেমন ইক্সটি, জেএফএস, এনটিএফএস বা অন্য যেকোন উৎসর্গীকৃত ফ্ল্যাশ ফাইল সিস্টেম দ্বারা। যতক্ষণ পর্যন্ত হোস্ট ডিভাইস সেই ফাইল সিস্টেমসমূহকে পড়তে পারবে, ততক্ষণ পর্যন্ত এটিকে পার্টিশনে ভাগ করা যাবে। কম্প্যাক্টফ্ল্যাশ কার্ডসমূহ প্রায়শই এম্বেডেড সিস্টেম, ডাম্ব টার্মিনাল এবং বিভিন্ন ক্ষুদ্র ফর্ম-ফ্যাক্টর পিসিতে হার্ড ড্রাইভের পরিবর্তে ব্যবহৃত হয় যেগুলোকে কম শব্দ উৎপন্নকারী বা কম শক্তি খরচের জন্য তৈরি করা হয়। কম্প্যাক্টফ্ল্যাশ কার্ডসমূহ প্রায়ই নিজ উদ্দেশ্যে নির্মিত সলিড-স্টেট ড্রাইভের তুলনায় আরও তৎক্ষণাৎ পাওয়া যায় এবং ক্ষুদ্রতর এবং প্রায়ই হার্ড ড্রাইভের তুলনায় দ্রুত খুঁজতে পারে।
সিএফ+ এবং কমপ্যাক্টফ্ল্যাসের বিনির্দেশ সংস্করণ
যখন কম্প্যাক্টফ্ল্যাশকে প্রথম আদর্শায়ীত করা হয় তখন পূর্ণ আকারের হার্ড ডিস্কসমূহও আকারে কদাচিৎ ৪ জিবির তুলনায় বড় ছিল এবং তাই এটিএ মানের সীমাবদ্ধতা গ্রহণযোগ্যভাবে বিবেচিত হত। কিন্তু মূল সিএফ কার্ডের ১.০ সংস্করণ নির্মাণের পর পরবর্তী সংস্করণগুলোতে ধারণক্ষমতা প্রায় ৫১২ জিবি পর্যন্ত পাওয়া যায়। যেখানে বর্তমান সংস্করণ ৬.০ এটিএ (পাটা) মোডে কাজ করে, ভবিষ্যতের সংস্করণগুলো সাটা মোডে বাস্তবায়িত করা হবে বলে প্রত্যাশা করা হয়।
সিই-এটিএ
সিই-এটিএ হল একটি সিরিয়াল এটিএ ইন্টারফেস যেটি মাল্টিমিডিয়াকার্ড স্ট্যান্ডার্ডের উপর ভিত্তি করে তৈরি ।
সিফাস্ট
কম্প্যাক্টফ্ল্যাশের একটি বিকল্প যেটি সিফাস্ট নামে পরিচিত তা প্যারালাল এটিএ/আইডিই বাস এর পরিবর্তে সিরিয়াল এটিএ বাস এর উপর ভিত্তি করে তৈরি (পূর্বেকার কম্প্যাক্টফ্ল্যাশের সংস্করণসমূহ প্যারালাল এটিএ/আইডিই এর উপর ভিত্তি করে পরিকল্পিত হত।) সিফাস্ট কম্প্যাক্টফাস্ট নামেও পরিচিত।
সিফাস্ট ১.০/১.১ সাটা ২.০ ইন্টারফেস ব্যবহার করার মাধ্যমে (৩০০ মেগাবাইট/সেকেন্ড) বর্তমান কম্প্যাক্টফ্ল্যাশ কার্ডের চাইতে সর্বোচ্চ উচ্চ গতির তথ্য স্থানান্তর হার সমর্থন করে, যেখানে পাটা ইউডিএমএ ৭ ব্যবহার করে ১৬৭ মেগাবাইট/সেকেন্ডে সীমাবদ্ধ।
সিফাস্ট কার্ডসমূহ শারীরিক বা ইলেকট্রিক্যালভাবে কম্প্যাক্টফ্ল্যাশ কার্ডের সাথে সামঞ্জস্যপূর্ণ নয়। কিন্তু যেহেতু সাটা পাটা কমান্ড প্রোটোকলকে অনুকরণ করতে পারে তাই বিদ্যমান কম্প্যাক্টফ্ল্যাশ সফটওয়্যার ড্রাইভারসমূহকে ব্যবহার করা যাবে, যদিও পাটা অনুকরণের পরিবর্তে এএইচসিআই ব্যবহার করে নতুন ড্রাইভার লিখা প্রায় সবসময়ই কাজ সম্পাদনের ফলাফলে গুরুত্বপূর্ণ প্রভাব বিস্তার করে। সিফাস্ট কার্ডসমূহ একটি ৭ পিন ফিমেল সাটা ডাটা কানেক্টর এবং ১৭ পিন ফিমেল পাওয়ার কানেক্টর ব্যবহার করে, তাই স্ট্যান্ডার্ড সাটা হার্ড ড্রাইভের স্থানে সিফাস্ট কার্ড সংযোগ প্রদান করার জন্য একটি অ্যাডাপ্টারের প্রয়োজন পড়ে যেটি মেল কানেক্টর ব্যবহার করে থাকে।
প্রথম সিফাস্ট কার্ড বাজারে ছাড়া হয় ২০০৯ সালের শেষের দিকে । ২০০৯ সালের কনজুমার ইলেকট্রনিক্স শোতে প্রিটিচ একটি ৩২ জিবি সিফাস্ট কার্ড প্রদর্শন করে এবং ঘোষণা দেয় যে সেগুলো কিছু মাসের মধ্যেই বাজারে পাওয়া যাবে । ২০১০ সালে ডিলক সিফাস্ট কার্ডসমূহ বিতরণ করা শুরু করে, যেগুলোতে সিফাস্ট কার্ড সমর্থন করার লক্ষ্যে বিভিন্ন কার্ড রিডারের সাথে ইউএসবি ৩.০ এবং ইসাটাপি পোর্ট (পাওয়ার ওভার ইসাটা) প্রদান করে।
সিফাস্ট ২.০ বিনির্দেশ ২০১২ সালের দ্বিতীয় প্রান্তিকে অবমুক্ত হয়, যেটিতে ইলেকট্রিক্যাল ইন্টারফেস থেকে সাটা ৩.০ (৬০০ মেগাবাইট/সেকেন্ড) এ হালনাগাদ করা হয়। ২০১৪ সাল পর্যন্ত সিফাস্ট ২.০ কার্ড ব্যবহৃত একমাত্র পণ্য ছিল অ্যারি আমিরা ডিজিটাল প্রোডাকশন ক্যামেরা, যেটিতে ২০০ এফপিএস পর্যন্ত ফ্রেম রেট পাওয়া যায় এবং অ্যারি অ্যালেক্সা/এক্সটি ক্যামেরার জন্য একটি সিফাস্ট ২.০ অ্যাডাপ্টারও প্রকাশ করা হয় ।
২০১৪ সালের ৭ই এপ্রিল ব্ল্যাকম্যাজিক ডিজাইন ইউআরএসএ সিনেমা ক্যামেরা ঘোষণা করে, যেটি সিফাস্ট মিডিয়াতে রেকর্ড করে । ২০১৫ সালের ৮ই এপ্রিল ক্যানন ইনক. এক্সসি১০ ভিডিও ক্যামেরা ঘোষণা করে, যেটিও সিফাস্ট কার্ড ব্যবহার করে । ব্ল্যাকম্যাজিক ডিজাইন আরও ঘোষণা করে যে তাদের ইউআরএসএ মিনি সিফাস্ট ২.০ ব্যবহার করবে।
সিএফএক্সপ্রেস
২০১৬ সালের সেপ্টেম্বরে কম্প্যাক্টফ্ল্যাশ অ্যাসোশিয়েশন পিসিআইই ৩.০ এবং এনভিএমই এর উপর ভিত্তি করে একটি নতুন স্ট্যান্ডার্ড সিএফএক্সপ্রেসের ঘোষণা করে ।
ধরন ১ এবং ধরন ২
এই দুই নমুনার মধ্যে একমাত্র শারীরিক পার্থক্য হল এই যে ধরন ১ ডিভাইসসমূহ ৩.৩ মিলিমিটার পুরুত্বের যেখানে ধরন ২ ডিভাইসসমূহ ৫ মিলিমিটার পুরু । ইলেকট্রিক্যালভাবে এই দুইটির ইন্টারফেস একই শুধুমাত্র ভিন্নতা এই যে ধরন ১ ডিভাইসসমূহ ইন্টারফেস থেকে সরবারহকৃত বিদ্যুতের ৭৫ এমএ পর্যন্ত খরচ করা জন্য অনুমোদিত যেখানে ধরন ২ ডিভাইসসমূহ হয়ত ৫০০ এমএ পর্যন্ত বিদ্যুৎ খরচ করে।
বেশিরভাগ ধরন ২ ডিভাইসসমূহ মাইক্রোড্রাইভ ডিভাইস (নিচে দেখুন), অন্যান্যরা মিনিয়েচার হার্ড ড্রাইভ এবং অ্যাডাপ্টার, সেই ধরনের জনপ্রিয় অ্যাডাপ্টার যেগুলোতে সিকিউর ডিজিটাল কার্ড লাগে । কিছু ফ্ল্যাশভিত্তিক ধরন ২ ডিভাইসসমূহ নির্মিত হতো, কিন্তু ধরন ১ কার্ডসমূহ এখন এমন ধারণক্ষমতায় পাওয়া যায় যেটি সিএফ এইচডিডিকে অতিক্রম করেছে। সানডিস্ক, তোশিবা, অ্যালকোটেক এবং হাইনিক্সের মতো কম্প্যাক্টফ্ল্যাশ কার্ড নির্মাতারা শুধুমাত্র ধরন ১ স্লট সমৃদ্ধ ডিভাইস তৈরি করে। নিকন ডি৮০০ এর মতো কিছু সর্বশেষ ডিএসএলআর ক্যামেরাতেও ধরন ২ সমর্থন বাদ দেয়া হয়েছে ।
মাইক্রোড্রাইভ
মাইক্রোড্রাইভ শুরুর দিকে কম্প্যাক্টফ্ল্যাশ ধরন ২ প্যাকেজের ক্ষুদ্র হার্ড ডিস্কের একটি ব্র্যান্ড ছিল (প্রায় ২৫ মিলিমিটার/ ১ ইঞ্চি দীর্ঘ)। এর প্রথমটি আইবিএম কর্তৃক মানোন্নয়ন করা হয় এবং ১৯৯৯ সালে ১৭০ মেগাবাইট ধারণক্ষমতায় অবমুক্ত করা হয়। ২০০২ সালে আইবিএম তাদের ডিস্ক ড্রাইভ বিভাগ এবং মাইক্রোড্রাইভ ট্রেডমার্ক হিটাচির নিকট বিক্রি করে দেয়। সিগেট এবং সনির মতো অন্যান্য বিক্রেতা প্রতিষ্ঠানও এই ধরনের হার্ড ডিস্কসমূহ তৈরি করত। সেগুলো প্রায় ৮ জিবি পর্যন্ত ধারণক্ষমতায় পাওয়া যেত কিন্তু ফ্ল্যাশ মেমোরির চেয়ে বেশি ব্যয়, কম ধারণক্ষমতা এবং নির্ভরযোগ্যতার অভাবের কারণে তা বাতিল করা হয় এবং বর্তমানে আর প্রস্তুত করা হয় না ।
যান্ত্রিক যন্ত্র হিসেবে সিএফ এইচডিডি ফ্ল্যাশ মেমোরির সর্বোচ্চ ১০০ এমএ এর চাইতে বেশি বিদ্যুৎ খরচ করে। আগের সংস্করণ গুলো ৫০০ এমএ পর্যন্ত বিদ্যুৎ খরচ করত, কিন্তু সবচেয়ে সাম্প্রতিকটি পড়ার জন্য ২০০ এমএ এর নিচে এবং লেখার জন্য ৩০০ এমএ এর নিচে বিদ্যুৎ খরচ করে। (কিছু ডিভাইসসমূহ রেডিবুস্টের মতো উচ্চ গতিতে ব্যবহৃত হয়, যেটিতে কোন স্বল্প শক্তির স্ট্যান্ডবাই মোড নেই, ফলে ধরন ২ স্ট্যান্ডার্ডের ক্ষেত্রে বিদ্যুৎ খরচ ৫০০ এমএ পর্যন্ত ছাড়িয়ে যায়।) সিএফ হার্ড ডিস্ক ড্রাইভসমূহ শারীরিক আঘাত বা তাপমাত্রা পরিবর্তনজনিত ক্ষতি এড়াতেও সমর্থিত ছিল। কিন্তু প্রাক ফ্ল্যাশ মেমোরির তুলনায় সিএফ হার্ড ডিস্ক ড্রাইভসমূহের লেখা চক্রের দীর্ঘ আয়ুষ্কাল ছিল।
আইপড মিনি, নকিয়া এন৯১, ইরিভার এইচ১০ (৫ বা ৬ জিবি মডেল), প্লামওয়ান লাইফড্রাইভ এবং রিও কার্বনের তথ্য সংরক্ষণের জন্য মাইক্রোড্রাইভ ব্যবহার করত।
নকল করা
কম্প্যাক্টফ্ল্যাশের বাজার ব্যাপক এবং নকল করার সম্ভাবনাযুক্ত। অফ- ব্র্যান্ড বা নকল কার্ডসমূহ হয়ত ভুলভাবে লেবেলকৃত হতে পারে, এমনকি হোস্ট ডিভাইসে তাদের নিয়ন্ত্রকের মেমোরির পরিমাণের প্রতিবেদন আসল নাও হতে পারে এবং এতে এমন ধরনের মেমোরি ব্যবহার করতে পারে যা ক্রেতা প্রত্যাশানুযায়ী মুছা/পুনঃলিখন চক্রের সংখ্যা হিসাব করা নাও হতে পারে ।
মৌচাক (ম্যাগাজিন)
মৌচাক একটি শিশু দের জন্যে প্ৰকাশিত অসমীয়া ভাষার মাসিক প্ৰকাশিত ম্যাগাজিন(আলোচনী)। মৌচাক আলোচনী প্ৰথম প্ৰকাশ হয়েছিল ১৯৮৪ সালের এপ্ৰিল মাসে। প্ৰথম বছর একাদশ এবং দ্বাদশ সংখ্যা দুটা একসাথে প্ৰকাশ হয়েছিল। প্ৰথম প্ৰকাশের পর থেকে ২০১২ সাল পর্যন্ত শান্তনু তামূলী মৌচাকের সম্পাদকের দায়িত্ব পালন করে আসছিলেন। এই আলোচনী বা ম্যাগাজিন টি ২০১২ সালে ২৭ বছর পূর্ণ করে। শিশুদের সমসাময়িক ঘটনাবলীর সাথে পরিচয় করিয়ে দিতে, তাদের মানসিক উত্তরণ ঘটাবার নিমিত্তে শিশুদের জন্যে প্ৰকাশিত একটি উল্লেখযোগ্য ম্যাগাজিন (আলোচনী)।
ধারাবাহিক উপন্যাসসমূহ
মৌচাকের প্ৰথম বছরে প্ৰথম সংখ্যায় ইন্দ্ৰকান্ত কাৰ্কীর 'বগা ভালুক' নামের শিশু উপযোগী রহস্য উপন্যাস প্ৰকাশ পেয়েছিল। পরবর্তী বছরগুলোতে কাৰ্কীর 'ছরজাইন অতিথি', 'কাঠমাণ্ডু কাঠমাণ্ডু', 'জাল', 'চোরধরা যন্ত্ৰ', ভারতী বরুয়ার 'সোণতকৈও দামী', প্ৰভাত গোস্বামীর 'ফুলচি গাঁওত বাঘ', যতীন্দ্ৰকুমার বরগোঁহাইর 'পৃথিবীর মরম', সন্তোষ কুমার কৰ্মকারের 'অঙ্করে গড়া পৃথিবী', 'অৰ্কর আরাধনা', রঞ্জু হাজরিকার 'বরফর ঘর', 'সিহঁতর হৃদয় নাই', 'এখন নতুন পৃথিবী', 'জেচন', রাতুল শৰ্মার 'পালিনে মজা! আরু লাগে নেকি রাজা?' ইত্যাদি প্ৰকাশ পেয়েছিল।
অনুবাদ উপন্যাসের মধ্যে এনিড ব্লাইটনর ফেমাস ফাইভ সিরিজ 'Five On A Treasure Island' –র প্ৰতিভা গোস্বামীর করা অনুবাদ 'সোণতরা চাপরি', জুল ভাৰ্নের 'The Mysterious Island' –র সমীক ভরদ্বাজের করা অনুবাদ 'রহস্যময় দ্বীপ', জে কে রাউলিং এর বিশ্ববিখ্যাত হ্যারী পটার সিরিজ এর গ্ৰন্থসমূহের করবী ডেকা হাজরিকার করা অনুবাদ এতে প্ৰকাশ হয়েছে । তাছাড়া চিকিৎসক তথা প্ৰকৃতিবিদ রবীন বেনারজির প্ৰকৃতি বিষয়ক লেখার অনুবাদ 'রবীন পাখীর কাকলি', রথীন্দ্ৰনাথ গোস্বামীর 'বিদেশী বন্ধুর দেশত', শান্তনু তামূলীর 'কিংকিনীর বিদ্ৰোহ', 'টোকিওত তেরদিন' ইত্যাদি ভিন্নধৰ্মী ধারাবাহিক লেখাও এতে প্ৰকাশিত হয়েছিল।
বায়ু-মহাকাশ
ধরা হয় যে ভূপৃষ্ঠ থেকে ১০০ কিলোমিটার উচ্চতায় বায়ুমণ্ডলের শেষ ও মহাকাশের শুরু হয়, যার ভৌত কারণ হিসেবে বলা হয় যে ঐ উচ্চতায় বায়ুচাপ এতই কম যে কক্ষীয় গতিবেগ না ছাড়িয়ে তাৎপর্যপূর্ণ উত্তোলক বল উৎপাদন করা সম্ভব নয়।
কোটমৌলা
কোটমৌলা পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩৭৩৫ জন এবং খানার সংখ্যা ছিল ৬৪৯ টি।
চারিবাতিয়া
চারিবাতিয়া (Charibatia) ভারতের ওড়িশা রাজ্যের কুত্তক জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে চারিবাতিয়া শহরের জনসংখ্যা হল ৫২৩২ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৮৫%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৮১%। সারা ভারতের সাক্ষরতার হার ৫৯.৫%, তার চাইতে চারিবাতিয়া এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
তানজিমুল মাকাতিব
তানজিম উল মাকাতিব ভারতের উত্তর প্রদেশের লখনউতে অবস্থিত একটি সংগঠন। ভারতে শিয়াদের মধ্যে ধর্মীয় সচেতনতার জন্য নিবেদিত একটি সংগঠন। এই সংগঠনটি বর্তমানে ভারতের ৩৮ টি প্রদেশে ১২৪৬ টি শিক্ষা প্রতিষ্ঠান (মক্তব / স্কুল) পরিচালনা করে। ১৯৪৭ জনেরও বেশি শিক্ষক অত্যন্ত নিষ্ঠা ও উদ্যমে ৫০,৪৫৭ জন শিশুকে শিক্ষা প্রদান করছেন। এই স্কুলগুলোর জন্য বিশেষ সিলেবাস তৈরি করা হয়েছে। সংগঠনটি বিভিন্ন উচ্চশিক্ষা কেন্দ্রও পরিচালনা করে, যেমন জামিয়া ইমামিয়া (ছেলেদের জন্য), জামেতুজ জাহরা (মেয়েদের জন্য) এবং খাদিজাতুল কুবরা মাদ্রাসা (কলেজ পড়ুয়া মেয়েদের ধর্মীয় শিক্ষার জন্য)। এই কেন্দ্রগুলি হাওজা সিলেবাস অনুসরণ করে। সংগঠনটির দ্বারা জেলা, আঞ্চলিক ও প্রাদেশিক পর্যায়ে ধর্মীয় শিক্ষামূলক সম্মেলনগুলি আয়োজন করা হয়। এই সম্মেলনগুলি স্বল্পমেয়াদী প্রশিক্ষণ কেন্দ্র হিসাবে কাজ করে। এই সম্মেলনগুলি কোনও নির্দিষ্ট বা স্থায়ী জায়গায় অনুষ্ঠিত হয় না তবে তাদের স্থানগুলি সময়ে সময়ে পরিবর্তিত হয়, যাতে শিয়া সম্প্রদায়ের আরও বেশি সংখ্যক মানুষ সুবিধা নিতে পারে।
সায়েদ সাফি হায়দার তানজিমুল মাকাতিবের বর্তমান সচিব।
তানজিমুল মাকাতিব বিভিন্ন ইসলামিক পত্রিকাও প্রকাশ করে।
মাওলানা সৈয়দ তেহজীব উল হাসান তানজিমুল মাকাতিবের সিনিয়র ইসলামী পণ্ডিত।
বাস্তবতা ও তত্ত্ব হিসেবে বিবর্তন
অনেক বিজ্ঞানী এবং বিজ্ঞানের দার্শনিক বিবর্তনকে ফ্যাক্ট (সত্য বা বাস্তবতা) এবং থিওরি (তত্ত্ব) হিসেবে বর্ণনা করেছেন। ১৯৮১ সালে এটি প্যালেওনোলজিস্ট স্টিফেন জে গোল্ডের একটি নিবন্ধের শিরোনাম হিসেবে ব্যবহৃত হয়েছিল। তিনি বৈজ্ঞানিক সত্য বলতে তথ্যকে (ডেটা) বুঝিয়েছেন; যা একদম চিরন্তন সত্য নয়, but "confirmed to such a degree that it would be perverse to withhold provisional assent." বৈজ্ঞানিক তত্ত্ব সত্যকে ব্যাখ্যা করার জন্য উৎকৃষ্ট প্রমাণ। বিবর্তনের সত্যতা এসেছে সাম্প্রতিক পর্যবেক্ষণমূলক প্রমাণ, একই বংশোদ্ভূত ঐতিহাসিক প্রাণীর রেকর্ডের ত্রুটি এবং ফসিল রেকর্ডের পরিব্যপ্তি থেকে।
“বিবর্তন”, “সত্য বা বাস্তবতা” এবং “তত্ত্ব” প্রতিটি শব্দের প্রসঙ্গানুসারে আলাদা অর্থ আছে। বিবর্তন বলতে বোঝায় সময়ের সাথে পরিবর্তন, যেরকমটা নক্ষত্রের বিবর্তন। জীববিজ্ঞানে এটি একই পূর্বপুরুষ থেকে কোনো বংশের জীবের পরিবর্তনকে নির্দেশ করে এবং প্রায়োগিক ক্ষেত্রে সময়ের সাথে জিনের পরিবর্তনে বোঝায়। বিবর্তন বলতে কোনো তত্ত্বের ব্যাখ্যাও বুঝাতে পারে (যেমন চার্লস ডারউইনের প্রাকৃতিক নির্বাচন), যা বিবর্তনের পদ্ধতি ব্যাখ্যা করে। একটি তত্ত্বকে ভালো তত্ত্ব বলা যেতে পারে যদি সেটা কোনো পর্যবেক্ষণের বিরাট শ্রেণিকে নির্ভুলভাবে ব্যাখ্যা করতে পারে এবং ভবিষ্যৎ পর্যবেক্ষণের একটি বিরাট শ্রেণিকে নির্ভুলভাবে ব্যাখ্যা করতে পারে।
বিবর্তনের পক্ষে অনেক প্রমাণ জোগাড় এবং প্রমাণ চলমান রয়েছে। বিবর্তনীয় জীববিজ্ঞানী এবং বিজ্ঞানের দার্শনিকের বিভিন্ন বক্তব্য বিবর্তনকে তত্ত্ব এবং সত্য হিসেবে ভিন্ন ভিন্ন দৃষ্টিকোণ থেকে উপস্থাপন করে।
নিম্নলিখিত বিষয়গুলোর দ্বারা বিবর্তনবাদী জীববিজ্ঞানী এবং বিজ্ঞানের দার্শনিকদের কাছ থেকে সত্য এবং তত্ত্ব হিসাবে বিবর্তনের বিভিন্ন দৃষ্টিভঙ্গির কিছু উল্লেখযোগ্য তথ্য বর্ণিত হয়েছে
বিবর্তন
জীববিজ্ঞানের অধ্যাপক জেরি কোয়েন জৈবিক বিবর্তনকে সংক্ষেপে বর্ণনা করেছেন:
এটি প্রাণিবিদ্যা, উদ্ভিদবিজ্ঞান, জেনেটিক্স, ভূতত্ত্ব এবং জীবাশ্মবিজ্ঞান সহ আরো অনেক বৈজ্ঞানিক ক্ষেত্রের সম্ভাবনা এবং ব্যাপ্তিকে প্রকাশ করে।
তবে বিবর্তনের মূল বিষয়টিকে সাধারণত কোনো জীবগোষ্ঠীর একটি প্রজন্ম থেকে পরবর্তী প্রজন্মে জীবের বৈশিষ্ট্য বা জিনের ক্রমের পরিবর্তন হিসাবে সংজ্ঞায়িত করা হয়। এটিকে বিবর্তনের প্রমাণ-জেনেটিক-সংজ্ঞা বলা হয়েছে। প্রাকৃতিক নির্বাচন হচ্ছে বিবর্তন তত্ত্বের একাধিক পদ্ধতির মধ্যে একটি যা কীভাবে কোনো জীব ঐতিহাসিকভাবে পরিবর্তিত কোনো পরিবর্তন গ্রহণ করে তা ব্যাখ্যা করে। ডারউইনের মৃত্যুর পরে ১৯০০ সালে মটরের মধ্যে সাধারণ বৈশিষ্ট্যের ভিন্নতার বংশগতি সম্পর্কে গ্রেগর মেন্ডেলের গবেষণায় বংশগতিবিদ্যার মূলনীতি পুনঃআবিষ্কৃত হয়।   জেনেটিক্স, মিউটেশন, প্যালিয়ন্টোলজি এবং বিকাশীয় জীববিজ্ঞানের পরবর্তী গবেষণা ডারউইনের মূল তত্ত্বের প্রয়োগযোগ্যতা এবং ক্ষেত্রকে প্রসারিত করে।
বিস্তৃত অর্থে বিবর্তন শব্দটি নক্ষত্রের বিবর্তন থেকে শুরু করে ভাষার বিবর্তনের প্রক্রিয়াগুলিকে নির্দেশ করে। জীববিজ্ঞানে, অর্থটি আরও সুনির্দিষ্ট: বংশগতীয় পরিবর্তন যা একটি জীবগোষ্ঠীর বহু প্রজন্ম ধরে হতে থাকে। পৃথক জীব তাদের জীবদ্দশায় বিবর্তিত হয় না, তবে বংশগতির জিনগত পরিবর্তন জীবগোষ্ঠীতে কম বা বেশি থাকতে পারে। জীবের জীবদ্দশায় কোনও পরিবর্তন যা তাদের বংশধরদের দ্বারা উত্তরাধিকার সূত্রে প্রাপ্ত হয় না তা জৈবিক বিবর্তনের অংশ নয়।
কিথ স্টুয়ার্ট থমসনের মতে বিবর্তন শব্দটির কমপক্ষে তিনটি স্বতন্ত্র অর্থ রয়েছে:
জীববিজ্ঞানীরা এটিকে একটি বৈজ্ঞানিক সত্য হিসাবে ধরে নিয়েছেন যে আধুনিক জীবের মধ্যে বিবর্তন ঘটেছে যা অতীতের চেয়ে পৃথক, এবং এখনও জীব এবং তাদের বংশধরের মধ্যে স্পষ্ট পার্থক্যসহ বিবর্তন ঘটছে। দ্বিতীয়টির বড়ো সমর্থন হলো বিজ্ঞানীরা বুঝতে পারছেন যে সাধারণ বংশদ্ভুতের সত্যতা সৌরমন্ডলে সূর্যের চারিদিকে পৃথিবী ঘোরা উপলব্ধি মতোই, যদিও এই পরীক্ষাগুলো এখনও প্রাথমিক এবং এখনও প্রক্রিয়াধীন। বিবর্তনের প্রক্রিয়া সম্পর্কে একাধিক তত্ত্ব রয়েছে এবং নির্দিষ্ট পদ্ধতি সম্পর্কে এখনও সক্রিয় মতবিরোধ রয়েছে।
বিবর্তন শব্দটির চতুর্থ অর্থ রয়েছে যা আজ জীববিজ্ঞানীরা ব্যবহার করেন না । ১৮৫৭ সালে দার্শনিক হারবার্ট স্পেন্সার এটিকে সংজ্ঞায়িত করেছিলেন যে "একইজাতীয় থেকে ভিন্নজাতীয়তে পরিবর্তিত হওয়া।" তিনি দাবি করেছিলেন (ডারউইনের আগে) জৈব বিবর্তনের জন্য এটি "অবিসংবাদিত ভাবে প্রতিষ্ঠিত" এবং নক্ষত্র ব্যবস্থা, ভূতত্ত্ব এবং মানব সমাজের বিবর্তনে প্রয়োগ করেছেন। এমনকি ১৮৬৫ সালে স্পেনসর বলেছিলেন যে তাঁর সংজ্ঞাটি অসম্পূর্ণ, তবে উইলিয়াম জেমস এবং অন্যদের সমালোচনার জন্য পরিত্যক্ত হওয়ার আগে পর্যন্ত এটি উনিশ শতক জুড়েই জনপ্রিয় ছিল।
সত্যতা বা বাস্তবতা
সত্য বা সত্যতা শব্দটি বিজ্ঞানীরা প্রায়শই পরীক্ষামূলক বা অভিজ্ঞতামূলক তথ্য বা বস্তুবাচকভাবে যাচাইযোগ্য পর্যবেক্ষণ উল্লেখ করতে ব্যবহার করেন। "ফ্যাক্ট বা সত্য" কোনও তত্ত্বকে বোঝাতে ব্যাপক অর্থে ব্যবহৃত হয় যার পক্ষে অপ্রতিরোধ্য প্রমাণ রয়েছে।
এ বিবেচনায় বিবর্তন যে সত্য বা ফ্যাক্ট এটা অখণ্ডনীয় প্রমাণের দ্বারা প্রতিষ্ঠিত। প্রায়শই বলা হয়ে থাকে যে সূর্যের চারপাশের পৃথিবী ঘোরার মতোই এটা সত্য। হারমান জোসেফ মুলারের “ওয়ান হান্ড্রেড ইয়ারস উইথআউট ডারউইনিজম আর এনাফ” প্রবন্ধের নিচের উদ্ধৃতি বিষয়টি ব্যাখ্যা করে।
জাতীয় বিজ্ঞান একাডেমি (মার্কিন) একটি অনুরূপ বিষয় উল্লেখ করে:
স্টিফেন জে গোল্ড আরও উল্লেখ করেছেন যে “ডারউইন সবসময় তাঁর দুটি দুর্দান্ত এবং আলাদা অবদানের মধ্যে পার্থক্যকে জোর দিয়েছিলেন: সত্য হিসেবে বিবর্তন এবং বিবর্তনের প্রক্রিয়াটি ব্যাখ্যা করার জন্য একটি তত্ত্বের প্রস্তাব দেয়া— প্রাকৃতিক নির্বাচন।” এই দুটি ধারণার মধ্যে প্রায়শই বিভ্রান্তির সৃষ্টি হয়। বিজ্ঞানীরা এখনও বিবর্তনের কোনো নির্দিষ্ট দৃষ্টান্তের ব্যাখ্যা বা প্রক্রিয়া প্রশ্ন নিয়ে নিয়ে কাজ করে যাচ্ছেন। কিন্তু সত্য হলো বিবর্তন ঘটেছে, এবং এখনও ঘটছে, যা অবিসংবাদিত।
একটি সাধারণ ভুল ধারণা হলো বিবর্তন নির্ভরযোগ্যভাবে পর্যবেক্ষণ করা যাবে না, কেননা এটি কয়েক লক্ষ বছর আগে ঘটেছিল এবং এই বিজ্ঞান তাই সত্যের উপরে নির্ভরশীল নয় (প্রাথমিক অর্থে)। তবে ডারউইন এবং তত্ত্বের সহ-প্রতিষ্ঠাতা আলফ্রেড রাসেল ওয়ালেস এবং পরবর্তী সমস্ত জীববিজ্ঞানীই মূলত প্রাথমিকভাবে জীবিত প্রাণীর পর্যবেক্ষণের উপর নির্ভরশীল ছিলেন; ডারউইন মূলত গৃহপালিত প্রাণীদের বংশবৃদ্ধিতে গুরুত্ব দিয়েছিলেন, যেখানে ওয়ালেস অ্যামাজন এবং মালয় দ্বীপপুঞ্জের জৈবভৌগলিক প্রজাতি থেকে শুরু করেছিলেন। বিংশ শতাব্দীর গোড়ার দিকে, জনসংখ্যা বংশাণুবিজ্ঞান ছিল বিবর্তনের মূল আলোচ্য এবং সাম্প্রতিককালে ডিএনএ পর্যবেক্ষণ এবং পরীক্ষা এর আলোচনার মূল কেন্দ্রবিন্দুতে পরিণত হয়েছে।
বিজ্ঞানের দার্শনিকরা যুক্তি দিয়েছিলেন যে মুক্তমনা গবেষণাধর্মী সত্যতা একদমই সত্য কি না আমরা তা জানি না: এমনকি প্রত্যক্ষ পর্যবেক্ষণের ব্যাপারটি আমাদের অনুমান এবং ব্যবহৃত যন্ত্রের কারণে তা "অপ্রয়োজনীয় তত্ত্ব" হতে পারে। এই অর্থে সমস্ত সত্য অস্থায়ী।
তত্ত্ব
বিজ্ঞানে অবশ্য তত্ত্বের অর্থ আরও কঠোর। বৈজ্ঞানিক তত্ত্ব বলতে বোঝায় "প্রকৃতির এমন কিছু দৃষ্টিভঙ্গির একটি সুস্পষ্ট ব্যাখ্যা যা প্রমাণ, বৈজ্ঞানিক আইন, সূচনা এবং পরীক্ষিত অনুমানকে সঙ্ঘবদ্ধ করতে পারে।" হাইপোথিসিস থেকে তত্ত্বের সূচনা হয়। তত্ত্বের উপর ভিত্তি করে বারবার পরীক্ষা করে প্রমাণ সিদ্ধ করা হয় বা বিপরীতভাবে তত্ত্বকে মিথ্যা প্রমাণ করার পরীক্ষা করা হয়। প্রাকৃতিক নির্বাচনের মাধ্যমে বিবর্তনের ক্ষেত্রে, ডারউইন ১৮৩৯ সালের দিকে অনুমান করেছিলেন এবং তিন বছর পরে ১৮৪২ সালে প্রথম খসড়া তৈরি করেছিলেন। তিনি তাঁর বহু বুদ্ধিমান বন্ধুদের সাথে এটি ব্যাপকভাবে আলোচনা করেছিলেন এবং তার অন্যান্য লেখাগুলি এবং রচনার পটভূমিতে আরও গবেষণা করেছিলেন। কয়েকবছর উন্নয়ণের পরে, তিনি শেষ পর্যন্ত ১৮৬৯ সালে অন দ্য অরিজিন অব স্পিসিসে তার প্রমাণ এবং তত্ত্ব প্রকাশ করেছিলেন।
"বিবর্তন তত্ত্ব" আসলে তত্ত্বের একটি ধারা যা জীববিজ্ঞানের গবেষণা ক্ষেত্র তৈরি করেছিল। ডারউইন তার মূল ব্যাখ্যায় পাঁচটি পৃথক তত্ত্ব প্রস্তাব করেছিলেন, যার মধ্যে রয়েছে:
ডারউইনের পর থেকে বিবর্তন এর আন্তঃসম্পর্কিত বিবৃতিগুলির একটি সু-সমর্থিত বিষয়ে পরিণত হয়েছে যা প্রাকৃতির অসংখ্য পর্যবেক্ষণকে ব্যাখ্যা করে। বিবর্তনীয় তত্ত্বগুলি জীবিত এবং জীবাশ্মের জীব সম্পর্কে পরীক্ষামূলক ভবিষ্যদ্বাণী এবং ব্যাখ্যা দিয়ে চলেছে।
সত্য এবং তত্ত্ব হিসাবে বিবর্তন
"ফ্যাক্ট বা সত্য" বলতে সাধারণত জীবের প্রজন্ম ধরে চলা পর্যবেক্ষণযোগ্য পরিবর্তন বোঝাতে ব্যবহৃত হয়। আর "তত্ত্ব" শব্দটি এই পরিবর্তনের কারণ ব্যখ্যা করার জন্য:
সত্য হিসেবে বিবর্তন এবং তত্ত্ব নয়
প্রজন্ম ধরে চলা পরিবর্তনের দিকে গুরুত্ব দিয়ে এবং কিছু ক্ষেত্রে সাধারণ বংশধর বিষয়ে কিছু ভাষ্যকার এর সমর্থনকারী প্রমাণের উপর জোর দিয়েছেন যে বিবর্তন একটি সত্য। এবং যুক্তি দিয়েছেন যে এখানে “তত্ত্ব” শব্দটি উপযুক্ত নয়:
গিরিশ ওয়াঘ
গিরিশ ওয়াঘ বর্তমানে বাণিজ্যিক যানবাহন ব্যবসায় ইউনিটের প্রধান। তিনি এর আগে সিনিয়র ভাইস প্রেসিডেন্ট (টাটা স্মল অ্যান্ড প্যাসেঞ্জার কার সেগমেন্ট) এবং টাটা মোটরের প্রধান প্রকল্প পরিকল্পনা ও প্রোগ্রাম পরিচালনা নিয়ে কাজ করেছিলেন। তিনি টাটা ন্যানোর প্রকল্পের মূল ব্যক্তিত্ব।
মহারাষ্ট্রের ইনস্টিটিউট অফ টেকনোলজির একজন যান্ত্রিক প্রকৌশলী, ওয়াঘ মুম্বাই বি-স্কুল এসপি জৈন ইনস্টিটিউট অফ ম্যানেজমেন্ট অ্যান্ড রিসার্চ থেকে উৎপাদন বিষয়ে স্নাতকোত্তর প্রোগ্রাম করেছিলেন। টাটা মোটরসে তিনি এর আগে টাটা এস মিনি ট্রাকের নকশা করেছিলেন। তিনি পুনের বাসিন্দা।
দক্ষিণ কন্নড় জেলা
দক্ষিণ কন্নড় জেলা ভারতে র কর্ণাটক রাজ্যের পশ্চিমপ্রান্তের একটি জেলা। ম্যাঙ্গালোর শহরটি জেলার সদর দফতর। এটি পূর্ব দিকে পশ্চিমঘাট পর্বতমালা দ্বারা এবং পশ্চিমে আরব সাগর দ্বারা বেষ্টিত; জেলাটি বর্ষার সময় প্রচুর বৃষ্টিপাত পায়। জেলাটির উত্তরে উদুপি জেলা (১৯৯৭-য়ের পূর্বে উদুপি জেলাটি এই জেলার একটি অংশ্ ছিল), উত্তর-পূর্বে চিকমাগালুর জেলা, পূর্বে হাসান জেলা, দক্ষিণ-পূর্বে কোডাগু এবং দক্ষিণে কেরালা র কাসারগড় জেলা রয়েছে। ভারতের ২০১১ সালের জনগণনা অনুসারে দক্ষিণ কন্নড় জেলার জনসংখ্যা হল ২,০৮৩,৬২৫ জন। দক্ষিণ কন্নড় জেলা কর্ণাটকের দ্বিতীয় প্রধান জেলা রূপে বিবেচিত। এটিই কর্ণাটক রাজ্যের একমাত্র জেলা যেখানে সড়ক পরিবহণ, রেল পরিবহণ, জলপথ পরিবহণ এবং আকাশপথ পরিবহণের মতো সমস্ত ধরনের পরিবহণের ব্যবস্থা র্যেছে। এই জেলাটি ভারতীয় ব্যাংকিংয়ের আঁতুড়ঘর হিসাবেও পরিচিত।
জনমিতি
২০১১ সালের জনগণনা অনুসারে দক্ষিণ কন্নড় জেলার জনসংখ্যা ২,০৮৯,৬৪৯ জন, যা প্রায় উত্তর মেসিডোনিয়া রাষ্ট্রের জনসংখ্যার সমান । জনসংখ্যার বিচারে এই জেলাটি ভারতে মোট ৬৪০টি জেলার মধ্যে ২২০তম স্থান অধিকার করে। এই জেলার জনসংখ্যার ঘনত্ব প্রতি বর্গকিলোমিটারে ৪৫৭ জন (১১৮০ জন / বর্গ মাইল)। ২০০১-২০১১ এর দশকে এর জনসংখ্যার বৃদ্ধির হার ছিল ৯.৮%। দক্ষিণ কন্নড়ের ১০০০ জন পুরুষ প্রতি ১০১৮ জন মহিলা এবং সাক্ষরতার হার ৮৮.৬২%। জনসংখ্যার ৭.১% তফসিলী জাতি এবং ৩.৯% তফসিলী উপজাতি অন্তর্ভুক্ত।কর্ণাটকে র জেলাগুলির মধ্যে মাথাপিছু আয় এবং মানব উন্নয়ন সূচকের ভিত্তিতে দ্বিতীয় এবং সাক্ষরতার বিচারে তৃতীয় স্থান অধিকার করে এই জেলাটি ।
ভূগোল
জেলাটি পশ্চিমে আরব সাগর এবং পূর্বে পশ্চিম ঘাট নিয়ে গঠিত। মাটি বেশিরভাগ ল্যাটেরাইট প্রকারের, উচ্চ লোহা এবং অ্যালুমিনিয়াম আকরিক মিশ্রিত ।
জেলার প্রধান নদীসমূহ হল নেত্রবতী, কুমারধারা, গুরুপুরা (ফাল্গুনি), শাম্ভবী, নন্দিনী বা পাভঞ্জে এবং পয়স্বিনী; যারা সবাই আরব সাগরে গিয়ে মিশেছে । উপ্পিনাঙ্গাদিতে, নেত্রবতী ও কুমারধারা নদী মিলিত হয় এবং বর্ষার সময়ে এই মোহনাটি নয়নাভিরাম রূপ ধারণ করে । ম্যাঙ্গালোরে র নিকটে, নেত্রবতী এবং গুরুপুরা নদীগুলির সমন্বয়ে একটি মোহনা তৈরি হয়েছে যা আরব সাগরে মিশে গেছে।
শিক্ষা ও গবেষণা
থাম্ব|250x250px|স্বামী বিবেকানন্দ তারামণ্ডল -ভারতের প্রথম ত্রিমাতৃক তারামণ্ডল দক্ষিণ কন্নড়-এ প্রাথমিক ও মাধ্যমিক শিক্ষা সমাজের প্রতিটি স্তরে পৌঁছেছে । চিকিতসা বিজ্ঞান, প্রকৌশল, ঔষধ প্রস্তুতি ও ব্যবহার বিজ্ঞান, নার্সিং, হোটেল এবং ক্যাটারিং, আইন ও ব্যবস্থাপনার কোর্স সরবরাহকারী অনেক শিক্ষাপ্রতিষ্ঠান এই জেলায় রয়েছে
দক্ষিণ কন্নড জেলাতেই অবস্থিত ন্যাশনাল ইনস্টিটিউট অফ টেকনোলজি কর্ণাটক (এনআইটিকে) সুরাতকল । কাঁকনাদির কাছে ইয়েক্কুরে মৎস্যবিজ্ঞান কলেজটি অবস্থিত । ম্যাঙ্গালোর বিশ্ববিদ্যালয় ম্যাঙ্গালোরের নিকটে কোনাজে একটি পাবলিক বিশ্ববিদ্যালয় । দক্ষিণ কন্নড়, উদুপী এবং কোডাগু জেলাগুলির মহাবিদ্যালয়গুলি এই বিশ্ববিদ্যালয়ের অধীনস্থ।
ঐতিহাসিক স্থাপনাসমূহ
দক্ষিণ কন্নড় জেলাতে নিম্নলিখিত ঐতিহাসিক স্থানগুলি বিখ্যাত:
কৃষি
থাম্ব|দক্ষিণ কন্নড়ের ধানজমি অন্যান্য শহর, রাজ্য এবং দেশগুলিতে বসবাসকারী প্রবাসীদের মাধ্যমে অর্থের আগমনের কারণে কৃষি এখন আর এই জেলার প্রধান জীবিকা নয়, যদিও ৩০ বছর আগেও তা দক্ষিণ কন্নড়ার লোকদের একটি প্রধান পেশা ছিল । এই জেলাটির উল্লেখযোগ্য সংখ্যক লোক উপসাগরীয় (মধ্য প্রাচ্য) দেশ এবং ভারতের অন্যান্য রাজ্যে কাজ করে। ম্যঙ্গালোর শহরটির আশেপাশে খামার এবং কৃষিক্ষেত্রগুলি  আবাসিক প্লট এবং বাণিজ্যিক (শপিং) কমপ্লেক্সে রূপান্তরিত করা হয়েছে । উদ্যানতত্ত্ব, যদিও কিছুটা অগ্রগতি করেছে এবং ফল বাগিচা উন্নতির জন্য ব্যবস্থা নেওয়া হয়েছে । দক্ষিণ কন্নড় জেলার প্রধান ফসল হ'ল ধান, নারকেল, সুপারি, গোলমরিচ, কাজু এবং কোকো। বছরে সাধারণত তিনবার ধানের চাষ হয়, কার্তিক বা ইয়েনেল (মে-অক্টোবর), সুগি (অক্টোবর থেকে জানুয়ারী) এবং কোলাকে (জানুয়ারি থেকে এপ্রিল) । সুগির মৌসুমে বিউলি ডালও কিছু অঞ্চলে চাষ করা হয় । কর্ণাটক মিল্ক ফেডারেশনের ময়ঙ্গালোরের কুলশেখরে একটি দুধ প্রক্রিয়াকরণ কেন্দ্র রয়েছে। এই কেন্দ্রটি জেলার কৃষকদের মালিকানাধীন গবাদি পশু থেকে প্রাপ্ত দুধ প্রক্রিয়াজাত করে
খাদ্যরীতি
ডান|থাম্ব|ম্যাঙ্গালোর শহরের বিজয়া ব্যাংকের প্রতিষ্ঠাতা শাখা এই জেলার খাদ্যরীতির মধ্যে রয়েছে প্রধানত তুলুভা সম্প্রদায়ে র খাদ্যরীতি এবং কোঙ্কনি সম্প্রদায়ের খাদ্যরীতি। কিছু জনপ্রিয় তুলুভা সম্প্রদায়ের খাবারগুলির মধ্যে রয়েছে কোরি রট্টি (ম্যাঙ্গালোর ধরনের মুর্গির ঝোল আর চিঁড়ের রুটি), বাঙ্গুরে পুলিমংছি (সিলভার-গ্রে ম্যাকারেলস বা পমফ্রেট মাছের টক ঝাল), বিজা-মনোলি উপকারি, নীর দোসা, বুথাই গ্যাসি এবং কদুবু । উপকূলীয় কর্ণাটকে, ময়ঙ্গালোরিয়ান মাছের ঝাল একটি জনপ্রিয় খাবার । কোঙ্কানি সম্প্রদায়ের বিশেষত্বগুলির মধ্যে রয়েছে ডালি থোয়, বিবে-উপকারি (কাজু ভিত্তিক), ভাল ভাল, অব্নাস আম্বে সাসম, কাদগি চকো, পাগিলা পোদি, মালপুরী, প্যাট্রোড এবং চন গাশি । ম্যঙ্গালোর বাজি, যা গোলিবাজে নামে পরিচিত একটি জনপ্রিয় মুখরোচক খাবার। এটি ময়দা, দই, চালের আটা, কাটা পেঁয়াজ, ধনিয়া পাতা, নারকেল, জিরা, কাঁচা লঙ্কা ও লবণ দিয়ে তৈরি একটি জনপ্রিয় জলখাবার ।
এই অঞ্চলের আর একটি প্রচলিত খাদ্যরীতি হল তুলু নিরামিষ খাদ্য্রীতি, যা উদুপি খাবার হিসাবেও পরিচিত । এটি রাজ্য এবং উপকূলীয় অঞ্চল জুড়ে পরিচিত এবং কর্ণাটকের অন্যান্য রাজ্যেও উদুপি রীতি হিসেবে প্রসিদ্ধ। উপকূলীয় জেলা হওয়ায় বেশিরভাগ মানুষের প্রধান খাদ্য হিসাবে রয়েছে ভাত এবং মাছ । ময়ঙ্গালোরিয়ান ক্যাথলিকদের সান্না-ডুকরা মাস ("সান্না" অর্থ ইডলি টডি বা খামির সাথে ভরা এবং "দুকরা মাশ" অর্থ শুয়োরের মাংস), শুয়োরের বাফাত, সর্পোটেল এবং মুসলমানদের মাটন বিরিয়ানি সুপরিচিত খাবার । হাপ্পালা, সান্দেজ এবং পুলি মুঞ্চির মতো আচারগুলি ম্যাঙ্গালোরে খাদ্যরীতির বিশেষত্ব ।
.
অর্থনীতি
উদুপি জেলা সহ জেলাটি "ভারতীয় ব্যাংকের আঁতুড়ঘর" নামে পরিচিত । কানাড়া ব্যাংক, কর্পোরেশন ব্যাংক, সিন্ডিকেট ব্যাংক, বিজয়া ব্যাংক ইত্যাদি জাতীয়করণিত ব্যাংকগুলি এবং কর্ণাটক ব্যাঙ্কের মতো বেসরকারী ব্যাঙ্কগুলির যাত্রা শুরু হয়েছিল এই দুটি জেলা থেকে ।
জামিলা ইসমাইল
জামিলা ইসমাইল বা গামিলা ইসমাইল (আরবি: جميله اسماعيل) (জন্ম ১৯৬৬) একজন মিশরীয় রাজনীতিবিদ, সক্রিয় কর্মী এবং প্রাক্তন টেলিভিশন উপস্থাপক। তিনি ২৫ শে জানুয়ারী বিপ্লবের আহ্বান এবং অংশগ্রহণের সাথে সক্রিয়ভাবে জড়িত ছিলেন।
মত প্রকাশের স্বাধীনতা, বন্দী, শ্রমিক, দরিদ্র ও নিপীড়িতদের অধিকার রক্ষাকারী জামিলা ইসমাইল হোসনি মুবারকের যুগে অন্যায়, দুর্নীতির বিরুদ্ধে লড়াই করেছিলেন। তিনি বংশানুক্রমে প্রাপ্ত উত্তরাধিকার এবং ক্ষমতা সম্প্রসারণের মুখোমুখি হওয়া ২৫ জানুয়ারির বিপ্লবের আহ্বান এবং পরবর্তী বছরগুলিতে এর অব্যাহতরাখার জন্য চাপ দেওয়ার ক্ষেত্রে অন্যতম বিশিষ্ট মহিলা ছিলেন, যাতে শহীদদের জন্য বিপ্লব এবং প্রতিশোধের লক্ষ্য অর্জন করা যায়।
ক্যারিয়ার
জামিলা ১৯৮৬ সালে কায়রো বিশ্ববিদ্যালয়ের যোগাযোগ অনুষদ থেকে স্নাতক হওয়ার পর থেকে মিডিয়াতে কাজ করেছেন। তিনি নিউজউইকের কায়রো ব্যুরোর সাথে স্ট্রিংগার/অনুবাদক হিসেবে তার মিডিয়া ক্যারিয়ার শুরু করেন, তারপর ২০ বছর ধরে সংবাদদাতা হিসেবে। তিনি থমসন রয়টার্স, আল-হায়াত লন্ডন দৈনিক, সানডে টাইমস, কায়রো টুডে ম্যাগাজিন এবং অন্যান্য প্রকাশনার সাথে ফ্রিল্যান্স করেছেন। ১৯৯০ সালে জামিলা মিশরের রাষ্ট্রীয় সম্প্রচারকারীর সাথে তার টেলিভিশন ক্যারিয়ার শুরু করেন এবং বেশ কয়েকটি পুরস্কার প্রাপ্ত টেলিভিশন অনুষ্ঠান প্রদান করেন, যা মিশরের রাস্তায় তরুণ এবং সাধারণ মানুষের কণ্ঠস্বরের অনন্য চিত্রায়নদ্বারা চিহ্নিত করা হয়। জামিলা ২০১১ সালের মিশরীয় বিপ্লবের পর মিশরীয় চ্যানেল আল নাহার-এ রাজনৈতিক টিভি অনুষ্ঠান "ই'আদেত নজর" [পুনর্বিবেচনা] আয়োজন করেন।
রাজনৈতিক সম্পৃক্ততা
জামিলা ২০০১, ২০১০ এবং ২০১১ সালে কায়রোর কেন্দ্রস্থলে সংসদের জন্য প্রতিদ্বন্দ্বিতা করেন। তিনি অসংখ্য রাজনৈতিক যুদ্ধে নেতৃত্ব দেন এবং রাজনৈতিক পরিবর্তনের আহ্বান জানিয়ে এবং মুবারকের অধীনে ক্ষমতার উত্তরাধিকারকে অমান্য করে প্রতিষ্ঠা আন্দোলনে অংশ নেন, তারপর ২০১১ সালের পরে ধর্মীয় ও সামরিক শাসনের বিরুদ্ধে লড়াই করেন। ২০১১ সালের মিশরীয় বিপ্লবের জন্য প্রথম আহ্বান জানানো জামিলা ছিলেন। তিনি ২০০৪ সালে আল-ঘাদ (টুমরো) পার্টি প্রতিষ্ঠায় অংশ নেন এবং ২০০৫ সালে মিশরের প্রথম রাষ্ট্রপতি নির্বাচনে রাষ্ট্রপতি নির্বাচনের মুখপাত্র হিসেবে দায়িত্ব পালন করেন। ২০১২ সালে তিনি আলডোস্টুর পার্টি (কনস্টিটিউশন পার্টি) প্রতিষ্ঠায় অংশ নেন এবং ২০১৩ সালে দলের সাংগঠনিক সম্পাদক হিসেবে দায়িত্ব পালন করেন। জামিলা ন্যায়বিচার, বৈচিত্র্য, অন্তর্ভুক্তি, সামাজিক/রাজনৈতিক সংস্কার, মত প্রকাশের স্বাধীনতা, নারী ও সহস্রাব্দের জন্য সুযোগ এগিয়ে নিয়ে যাওয়ার, পরিবেশ রক্ষা এবং পশুঅধিকারের পক্ষে একজন উকিল ছিলেন।
পুরস্কার এবং স্বীকৃতি
জামিলা অসংখ্য পুরস্কার এবং স্বীকৃতি জিতেছেন। ২০১১ সালে নিউজউইক তাকে বিশ্বের ১৫০ জন প্রভাবশালী নারীর একজন এবং ২০১২ সালে বিবিসি তাকে "বিপ্লবের বোন" হিসেবে মনোনীত করে। তিনি ২০১৫ সালে সিএনএন-এর এক জরিপে সবচেয়ে গুরুত্বপূর্ণ এবং প্রভাবশালী আরব রাজনীতিবিদ হিসাবে ভোট পেয়েছিলেন এবং ২০১৬ সালে সোশ্যাল মিডিয়ায় বিশ্বের ২৫০ জন প্রভাবশালী মহিলার মধ্যে তাকে ১৮০ তম রেটিং দেওয়া হয়েছিল। জামিলা ২০১৮ সালে আরব বিজনেস ম্যাগাজিনের ২০০ জন সবচেয়ে শক্তিশালী আরব নারীর তালিকায় ৩৯ তম স্থানে এসেছিলেন।
দক্ষিণবঙ্গ রাষ্ট্রীয় পরিবহণ সংস্থা
দক্ষিণবঙ্গ রাষ্ট্রীয় পরিবহন সংস্থা (এসবিএসটিসি) একটি পশ্চিমবঙ্গ সরকার অধিগৃহীত গণপরিবহন সংস্থা। কলকাতাসহ পশ্চিমবঙ্গের দক্ষিণাঞ্চলে এই সংস্থাটি বাস চালিয়ে থাকে। এই সংস্থার মালিকানাধীনে বেশ কয়েকটি বাস ডিপো রয়েছে। এর সদর দফতর দুর্গাপুরে অবস্থিত।
কলকাতায় এই সংস্থার বাস ডিপো রয়েছে বেলঘরিয়ায়। ধর্মতলা, করুণাময়ী, বেলঘরিয়া ও বারাসত- মূলত এই চার স্থান হইতে দূরপাল্লার বাসগুলি ছাড়ে।
ধর্মতলা বাসস্ট্যান্ড
ধর্মতলা থেকে এই সংস্থার বাস দক্ষিণবঙ্গের সমস্ত জেলা তথা উত্তরবঙ্গের কিছু জেলায় পরিষেবা প্রদান করে। বর্তমানে কলকাতা শহরের বাইরে SBSTC-র তিনটি টিকিট কাউন্টার রয়েছে - বর্ধমান, দুর্গাপুর ও হলদিয়া। সব মিলিয়ে প্রতিদিন প্রায় ১৫০ টি বাস ছাড়ে। বর্তমানে যে সমস্ত জায়গায় SBSTC-র পরিষেবা পাওয়া যায় সেগুলি হলো দীঘা, বর্ধমান, দূর্গাপুর, আসানসোল, মেদিনীপুর, বাঁকুড়া, হলদিয়া, কাকদ্বীপ ইত্যাদি।
অদূর ভবিষ্যতে, SBSTC-র দক্ষিণবঙ্গের আরও বেশ কিছু এলাকায় পরিষেবা বিস্তৃত করার পরিকল্পনা আছে।
বসনিয়া ও হার্জেগোভিনার ভূগোল
বসনিয়া ও হার্জেগোভিনা দক্ষিণ-পূর্ব ইউরোপে, পশ্চিম বলকান অঞ্চলে অবস্থিত। এর উত্তর ও দক্ষিণ-পশ্চিমে ক্রোয়েশিয়ার সাথে ৯৩২ কিলোমিটার (৫৭৯ মাইল) সীমান্ত, পূর্বে সার্বিয়ার সাথে ৩৫৭ কিলোমিটার (২২২ মাইল) সীমান্ত এবং দক্ষিণ-পূর্বে মন্টিনিগ্রোর সাথে ২৪৯ কিমি (১৫৫ মাইল) সীমান্ত রেখা রয়েছে। অ্যাড্রিয়াটিক সাগরের সাথে তার ২০ কিলোমিটার (১২.৪২ মাইল) উপকূলরেখা রয়েছে।
স্থানীয় ভূখণ্ডের সর্বাধিক লক্ষণীয় বৈশিষ্ট্যগুলি হলো এর উপত্যকা এবং পর্বত যার উচ্চতা ২,৩৮৬ মিটার (৭,৮২৮ ফুট) পর্যন্ত। দেশটি বেশিরভাগ পার্বত্য অঞ্চল এবং মধ্য দিনারিক আল্পসকে ঘিরে রয়েছে। উত্তর-পূর্ব অংশ পানোনিয়া অববাহিকায় পৌঁছেছে, এবং দক্ষিণে এর সীমানা অ্যাড্রিয়াটিক সাগরের সাথে মিশেছে।
দেশের প্রাকৃতিক সম্পদের মধ্যে রয়েছে কয়লা, লৌহ আকরিক, বক্সাইট, ম্যাঙ্গানিজ, নিকেল, কাদামাটি, জিপসাম, লবণ, বালু, কাঠ এবং পানিবিদ্যুৎ।
অঞ্চল
দেশটির নাম দুটি অঞ্চল বসনিয়া এবং হার্জেগোভিনা থেকে এসেছে, তাদের মধ্যে খুব স্পষ্টভাবে চিহ্নিত সীমানা রয়েছে। বসনিয়ার দেশের উত্তর অঞ্চল নিয়ে গঠিত, যা পুরো দেশের চার পঞ্চামংশ অংশ নিয়ে গঠিত, অপরদিকে হার্জেগোভিনা দেশের দক্ষিণাঞ্চলের বাকী অংশ নিয়ে গঠিত।
প্রধান শহরগুলি হলো রাজধানী সরজেভো, বানজা লুকা এবং বিহাক, এগুলো বসানাস্কা ক্রাজিনা নামে পরিচিত উত্তর-পশ্চিম অঞ্চলের শহর; তুজলা উত্তর-পূর্বাঞ্চলের শহর, জেনিকা বসনিয়ার মধ্যাঞ্চলের শহর এবং মোস্তার হলো হার্জেগোভিনার রাজধানী।
বসনিয়ার দক্ষিণ অংশে ভূমধ্যসাগরীয় জলবায়ু বিদ্যমান এবং প্রচুর কৃষিকাজ হয়ে থাকে। মধ্য বসনিয়া হচ্ছে বসনিয়ার সর্বাধিক পার্বত্যময় অঞ্চল, এর বৈশিষ্ট্যসূচক বিশিষ্ট পর্বত হচ্ছে ভ্লাসিক, সেভ্রাস্নিকা এবং প্রেঞ্জা। পূর্ব বসনিয়াতে ট্র্যাবেভিক, জহোরিনা, ইগম্যান, বিজেলাস্নিকা এবং ট্রেস্কাভিকার মতো পর্বত রয়েছে। এখানেই ১৯৮৪ সালের শীতকালীন অলিম্পিক অনুষ্ঠিত হয়েছিল।
পূর্ব বসনিয়ায় দ্রিনা নদীর তীরে প্রচুর বনভূমি রয়েছে এবং বসনিয়া ও হার্জেগোভিনার প্রায় ৫০% বনাঞ্চল এখানে রয়েছে। বসনিয়ার বেশিরভাগ বনাঞ্চল মধ্য, পূর্ব এবং পশ্চিমাঞ্চলে অবস্থিত। উত্তর বসনিয়ার সাভা নদীর তীরে খুবই উর্বর কৃষিজমি রয়েছে এবং সংশ্লিষ্ট অঞ্চলে প্রচুর পরিমাণে কৃষি কাজ হয়। এই কৃষিজমি পার্শ্ববর্তী ক্রোয়েশিয়া এবং সার্বিয়ায় বিস্তৃত প্যারাপ্যাননিয়ান সমভূমির একটি অংশ। সাভা নদী এবং এর সাথে সম্পর্কিত পোসাভিনা নদীর অববাহিকায় ব্রুকো, বসানস্কি সামাক, বসানস্কি ব্রোদ এবং বসানস্কা গ্রাদিস্কা শহরগুলি অবস্থিত।
হারজেগোভিনা-নেরেতাভা ক্যান্টনের নিউম শহরের কাছাকাছি দেশটির মাত্র ২০ কিলোমিটার (১২.৪ মাইল) উপকূলরেখা রয়েছে, যদিও ক্রোয়েশীয় উপদ্বীপ এটিকে ঘিরে রেখেছে তবে নেউম থেকে অ্যাড্রিয়াটিক সমুদ্রে পৌঁছানো সম্ভব। জাতিসংঘের আইন অনুসারে, বসনিয়ার বহিঃসমুদ্রে যাওয়ার অধিকার রয়েছে। নিউমে অনেক হোটেল রয়েছে এবং এটি একটি গুরুত্বপূর্ণ পর্যটন কেন্দ্র।
নদী
বসনিয়া ও হার্জেগোভিনায় সাতটি প্রধান নদী রয়েছে:
সাভা বসনিয়া ও হার্জেগোভিনার দীর্ঘতম নদী। যাইহোক, বসনিয়া এবং হার্জেগোভিনার মধ্যে এটি কেবলমাত্র ক্রোয়েশিয়ার সীমান্ত বরাবর প্রবাহিত হয়েছে। এটি তারপর সার্বিয়ায় প্রবাহিত হয়েছে। ব্রুকো, বোসানস্কি সামাক এবং বোসানস্কা গ্রাদিস্কার মতো শহরগুলি এই নদীর তীরে অবস্থিত।
উদ্ভিদভূগোল
উদ্ভিদভৌগোলিকভাবে, বসনিয়া ও হার্জেগোভিনা বোরিয়াল রাজ্যের অন্তর্ভুক্ত এবং এটি সার্কম্বোরিয়াল অঞ্চলের ইলিরিয়ান বিভাগ এবং ভূমধ্যসাগরীয় অঞ্চলের অ্যাড্রিয়াটিক বিভাগের মধ্যে ভাগ করা হয়। ডাব্লুডাব্লুএফের মতে, বসনিয়া ও হার্জেগোভিনার অঞ্চলটিকে তিনটি বাস্তুঅঞ্চলে বিভক্ত করা যেতে পারে: প্যানোনীয় মিশ্র বন, দিনারিক পার্বত্য মিশ্র বন এবং ইলিরিয়ান পর্ণমোচী বন।
জলবায়ু
দেশের পশ্চিমাঞ্চলে পরিবর্তনশীল ভূমধ্যসাগরীয় জলবায়ু বিদ্যমান।
পাহাড় এবং পার্বত্য এলাকা হচ্ছে শুষ্ক, শীতল, ঝড়ো এবং মেঘলা।
পূর্ব তিমুর
পূর্ব তিমুর বা তিমুর-লেস্তে (তেতুম:Timór Lorosa'e ), সরকারিভাবে তিমুর-লেস্তে গণতান্ত্রিক প্রজাতন্ত্র (República Democrática de Timor-Leste, তেতুম:Repúblika Demokrátika Timór-Leste ), দক্ষিণ-পূর্ব এশিয়ার একটি রাষ্ট্র। এটি তিমুর দ্বীপের পূর্ব অর্ধাংশ, আতাউরো, জ্যাকো এবং ওকাসের নিকটবর্তী দ্বীপগুলি নিয়ে গঠিত, যা ইন্দোনেশীয় পশ্চিম তিমুর দ্বারা বেষ্টিত দ্বীপের উত্তর-পশ্চিম দিকের একটি ক্ষুদ্র উপনিবেশ। অস্ট্রেলিয়া তিমুর সাগর দ্বারা বিচ্ছিন্ন দেশটির দক্ষিণ প্রতিবেশী। দেশটির আয়তন 15007 km2। দিলি এর রাজধানী।
ষোড়শ শতাব্দীতে পূর্ব তিমুর পর্তুগালের উপনিবেশ ছিল এবং ১৯৭৫ সালের ২৮ নভেম্বর পর্যন্ত পর্তুগিজ তিমুর নামে পরিচিত ছিল, যখন স্বাধীন পূর্ব তিমুরের জন্য বিপ্লবী ফ্রন্ট (ফ্রেটিলিন) এই অঞ্চলটির স্বাধীনতা ঘোষণা করেছিল। নয় দিন পরে, ইন্দোনেশিয়ার সামরিক বাহিনী এটি আক্রমণ করে এবং দখল করে নেয়; পরের বছর এটিকে ইন্দোনেশিয়ার ২৭তম প্রদেশ হিসাবে ঘোষণা করা হয়েছিল। পূর্ব তিমুরের ইন্দোনেশীয় দখলকে বিচ্ছিন্নতাবাদী গোষ্ঠী (বিশেষ করে ফ্রেটিলিন) এবং ইন্দোনেশীয় সেনাবাহিনীর মধ্যে কয়েক দশক ধরে চলা সহিংস দ্বন্দ্ব দ্বারা চিহ্নিত করা হয়েছিল।
১৯৯৯ সালে, জাতিসংঘের পৃষ্ঠপোষকতায় স্ব-নিয়ন্ত্রণ আইন অনুসরণ করে ইন্দোনেশিয়া এই অঞ্চলটির নিয়ন্ত্রণ ত্যাগ করেছিল। ২০০২ সালের ২০ মে তিমুর-লেস্তে হিসাবে এটি একবিংশ শতাব্দীর প্রথম নতুন সার্বভৌম রাষ্ট্র হয়ে ওঠে এবং জাতিসংঘ ও পর্তুগিজ ভাষার দেশের সম্প্রদায়ে যোগদান করে। ২০১১ সালে, পূর্ব তিমুর দক্ষিণ–পূর্ব এশীয় জাতি সংস্থা (আসিয়ান) এর একাদশ সদস্য হওয়ার ইচ্ছা প্রকাশ করে। এটি দক্ষিণ-পূর্ব এশিয়ার দুটি খ্রিস্টান প্রধান দেশগুলির মধ্যে একটি, অন্যটি হল ফিলিপাইন, পাশাপাশি এটি এশিয়ার একমাত্র দেশ যা সম্পূর্ণরূপে দক্ষিণ গোলার্ধে অবস্থিত।
বসনিয়া ও হার্জেগোভিনার ভূগোল
খনি শিল্প
এদের মধ্যে সবচেয়ে গুরুত্বপূর্ণ হলো ভারবাস, লাসভা, নেরেতভা, রামা এবং তাদের উপনদীর মধ্যে অবস্থিত "মধ্য বসনিয়া পর্বত" এর তথাকথিত অঞ্চল। দ্বিতীয়টি হচ্ছে ভারবাস এবং ইউনা নদীর সীমান্তবর্তী পশ্চিম বসনিয়া অঞ্চলে, সানা ও জাপা এবং তাদের উপনদীগুলির নদী-উপত্যকায় এর প্রধান আকরিক স্তরসমষ্টি পাওয়া যায়। তৃতীয় অঞ্চলটি পূর্ব বসনিয়ায়, দ্রিনা নদীর কাছাকাছি ফোকা এবং জাভরনিক শহরের মধ্যবর্তী স্রেব্রেনিকা কেন্দ্রিক মূল খনন কার্যক্রম।
পূর্ব তিমুর
ব্যুৎপত্তি
"তিমূর" (Timur) থেকে তিমুর (Timor) উদ্ভূত হয়েছে, মালয় ভাষার "পূর্ব" শব্দটি পর্তুগিজ ভাষায় তিমুর হিসাবে সংরক্ষিত হয়ে যায়, ফলে টোটোলজিক টপানাম যার অর্থ "পূর্ব পূর্ব": পর্তুগিজ ভাষায় তিমুর-লেস্তে (লেস্তে শব্দটির অর্থ "পূর্ব"); তেতুম ভাষায় তিমোর্‌ লোরোসা'এ (লোরোসা'এ এর অর্থ হল "পূর্ব" (আক্ষরিক অর্থে "উদীয়মান সূর্য")) এর অর্থপ্রকাশকারী শব্দ )। ইন্দোনেশীয় ভাষায়, দেশটিকে তিমুর তিমূর (Timor Timur) বলা হয়, এর মাধ্যমে দ্বীপটির পর্তুগিজ নাম ব্যবহার করে এর পরে "পূর্ব" শব্দটি ব্যবহৃত হয়, কারণ ইন্দোনেশিয়ান ভাষায় বিশেষণের পরে বিশেষ্য দেওয়া হয়।
বসনিয়া ও হার্জেগোভিনার ভূগোল
খনি শিল্প
এই অঞ্চলে লোহা সহ বিভিন্ন ধাতব আকরিকের সন্ধান পাওয়া যায় এবং ইলিরিয়ান, রোমান, স্লাভিক, তুর্কি এবং অস্ট্রিয় শাসকদের মাধ্যমে প্রাগৈতিহাসিক কালে মানব বসতির সময় থেকে বর্তমান সময় পর্যন্ত ৫০০০ বছরেরও বেশি সময় ধরে আহরণ চলেছে।
পূর্ব তিমুর
ব্যুৎপত্তি
সংবিধানের অধীনে সরকারি নামগুলি হল ইংরেজিতে ডেমোক্র্যাটিক রিপাবলিক অব তিমুর-লেস্তে, পর্তুগিজ ভাষায় রেপাব্লিকা ডেমোক্র্যাটিকা দে তিমুর-লেস্তে, এবং তেতুম ভাষায় রেপব্লিকা ডেমোক্রিতিকা তিমোর্‌ লোরোসা'এ।
বসনিয়া ও হার্জেগোভিনার ভূগোল
ভূমির ব্যবহার
সেচ জমি: (২০০৩)
পূর্ব তিমুর
ব্যুৎপত্তি
আন্তর্জাতিক মান সংস্থা (আইএসও) অনুযায়ী ইংরেজি এবং অন্যান্য সব ভাষায় সরকারী সংক্ষিপ্ত রূপটি হল তিমুর-লেস্তে (কোড: TLS এবং TL), যা জাতিসংঘ, ইউরোপীয় ইউনিয়ন এবং ফ্রান্স (এএফএনওআর), মার্কিন যুক্তরাষ্ট্র (এএনএসআই), যুক্তরাজ্য (বিএসআই), জার্মানি (ডিআইএন) ও সুইডেন (এসআইএস) এর জাতীয় মান সংস্থাগুলি দ্বারা গৃহীত হয়েছিল, প্রোটোকল এবং সিআইএ ওয়ার্ল্ড ফ্যাক্টবুকের মাধ্যমে দেশটিতে সমস্ত কূটনৈতিক মিশন রয়েছে।
বসনিয়া ও হার্জেগোভিনার ভূগোল
ভূমির ব্যবহার
মোট পুনর্নবীকরণযোগ্য পানি সম্পদ: (২০১১)
পূর্ব তিমুর
প্রাগৈতিহাসিক যুগ
পূর্ব তিমুরের পূর্ব প্রান্তে জেরিমালাইতে অবস্থিত সাংস্কৃতিক পুরাণিদর্শনগুলো ৪২,০০০ বছর আগের, যা এই স্থানটিকে সামুদ্রিক দক্ষিণ-পূর্ব এশিয়ার আধুনিক মানব ক্রিয়াকলাপের প্রাচীনতম স্থানগুলির মধ্যে একটি করে তুলেছে। অভিবাসনের অন্তত তিনটি দফায় বংশধররা এখনও পূর্ব তিমুরে বসবাস করে বলে ধারণা করা হয়। প্রথমটিকে নৃতাত্ত্বিকরা ভেদো-অস্ট্রালয়েড ধরনের মানুষ হিসাবে বর্ণনা করেছেন। ৩০০০ খ্রিস্টপূর্বাব্দের দিকে, দ্বিতীয় অভিবাসন মেলানেশীয়দের এখানে নিয়ে এসেছিল। পূর্ববর্তী ভেদো-অস্ট্রালয়েড জাতিগোষ্ঠী এই সময়ে পাহাড়ের মধ্যদেশে চলে গিয়েছিল। অবশেষে, প্রোটো-মালয়রা দক্ষিণ চীন এবং উত্তর ইন্দোচীন থেকে এখানে এসেছিল। হাক্কা ব্যবসায়ীরা এই সর্বশেষ গোষ্ঠীর বংশধরদের মধ্যে অন্যতম।
তিমুরীয় বংশোদ্ভূত পৌরাণিক কাহিনীগুলিতে পূর্বপুরুষদের সম্পর্কে বলা হয়েছে যে, তারা তিমুরের পূর্ব প্রান্তের চারপাশে যাত্রা করে দক্ষিণ ভূমিতে পৌঁছেছিল। কিছু গল্পে মালয় উপদ্বীপ বা সুমাত্রার মিনাংকাবাউ উচ্চভূমি থেকে ভ্রমণ করা তিমুরীয় পূর্বপুরুষদের বর্ণনাও করা হয়েছে। অস্ট্রোনেশীয়রা তিমুরে অভিবাসীত হয়েছিল এবং দ্বীপটিতে কৃষির উন্নয়নের সাথে যুক্ত ছিল বলে ধারণা করা হয়।
বসনিয়া ও হার্জেগোভিনার ভূগোল
পরিবেশ
বর্তমান সমস্যা:
আন্তর্জাতিক চুক্তি:
পূর্ব তিমুর
পর্তুগিজ যুগ (১৭৬৯-১৯৭৫)
পর্তুগিজরা তিমুর এবং মালুকুতে ফাঁড়ি স্থাপন করেছিল। ১৭৬৯ সালে বর্তমান পূর্ব তিমুরের একটি ছোট অংশে সক্রিয় ইউরোপীয় দখল শুরু হয়েছিল যখন দিলি শহরটি প্রতিষ্ঠিত হয়েছিল এবং একে পর্তুগিজ তিমুর উপনিবেশ হিসাবে ঘোষণা করা হয়েছিল। ১৯১৪ সালের স্থায়ী সালিসি আদালত দ্বারা এই দ্বীপের ডাচ-উপনিবেশিত পশ্চিমের অর্ধাংশ এবং পর্তুগিজ-উপনিবেশিত পূর্বের অর্ধাংশের মধ্যে একটি নির্দিষ্ট সীমানা প্রতিষ্ঠিত হয়েছিল এবং এটি উত্তরসূরি রাষ্ট্র যথাক্রমে ইন্দোনেশিয়া ও পূর্ব তিমুরের মধ্যে আন্তর্জাতিক সীমানা হিসাবে রয়ে গেছে। পর্তুগিজদের কাছে পূর্ব তিমুর ঊনবিংশ শতাব্দীর শেষভাগ পর্যন্ত অবকাঠামো, স্বাস্থ্য এবং শিক্ষায় ন্যূনতম বিনিয়োগ সহ একটি অবহেলিত বাণিজ্য স্থলের চেয়ে সামান্য বেশি কিছু ছিল। ঊনবিংশ শতাব্দীর মাঝামাঝি সময়ে কফি উল্লেখযোগ্য রপ্তানি পণ্য হয়ে ওঠার সাথে চন্দন কাঠ তখনও প্রধান রপ্তানি ফসল হিসাবে অব্যাহত ছিল।
বিংশ শতাব্দীর শুরুতে একটি ক্ষয়িষ্ণু গৃহ অর্থনীতি পর্তুগিজদের তাদের উপনিবেশগুলি থেকে বৃহত্তর সম্পদ আহরণের জন্য প্ররোচিত করেছিল যা পূর্ব তিমুরীয়দের প্রতিরোধের কারণে বাধাগ্রস্ত হয়েছিল।
ঊনবিংশ শতাব্দীর শেষের দিক থেকে পর্তুগিজ তিমুর নগর থেকে নির্বাসিত রাজনৈতিক ও সামাজিক বিরোধীদের নির্বাসনের জায়গা ছিল। তাদের মধ্যে একটি বড় অংশ ছিল নৈরাজ্যবাদী এবং নৈরাজ্য-শ্রমিকতান্ত্রিক আন্দোলনের সদস্য, যা দ্বিতীয় বিশ্বযুদ্ধ পর্যন্ত পর্তুগালের বামপন্থী আন্দোলনের সবচেয়ে প্রভাবশালী ছিল। তিমুরে নির্বাসনের প্রধান ঢেউ ছিল ১৮৯৬, ১৯২৭ এবং ১৯৩১ সাল। কিছু কর্মী নির্বাসনেও তাদের প্রতিরোধ অব্যাহত ছিল। দ্বিতীয় বিশ্বযুদ্ধের পর, বাকি নির্বাসিতদের ক্ষমা করা হয়েছিল এবং ফিরে যাওয়ার অনুমতি দেওয়া হয়েছিল।
দ্বিতীয় বিশ্বযুদ্ধের সময়, প্রথমে মিত্রশক্তি এবং পরে জাপানিরা দিলি দখল করেছিল এবং উপনিবেশের পর্বতের অভ্যন্তরে একটি গেরিলা অভিযানের ঘটনা ঘটেছিল, যা তিমুরের যুদ্ধ নামে পরিচিত। জাপানিদের বিরুদ্ধে পূর্ব তিমুরীয় স্বেচ্ছাসেবক ও মিত্র বাহিনী দ্বারা পরিচালিত এই যুদ্ধে প্রায় ৪০,০০০ থেকে ৭০,০০০ পূর্ব তিমুরীয় বেসামরিক লোক নিহত হয়েছিল। জাপানিরা শেষ পর্যন্ত অস্ট্রেলীয় এবং মিত্রবাহিনীকে তাড়িয়ে দিয়েছিল। যাইহোক, দ্বিতীয় বিশ্বযুদ্ধের শেষে জাপানিদের আত্মসমর্পণের পর পর্তুগিজ নিয়ন্ত্রণ পুনঃপ্রতিষ্ঠিত হয়েছিল।
১৯৭৪ সালের পর্তুগিজ বিপ্লবের পর, পর্তুগাল কার্যকরভাবে তিমুরে এর উপনিবেশ ত্যাগ করে এবং ১৯৭৫ সালে পূর্ব তিমুরের রাজনৈতিক দলগুলোর মধ্যে গৃহযুদ্ধ শুরু হয়েছিল।
পূর্ব তিমুরের স্বাধীনতাকামী বিপ্লবী ফ্রন্ট (ফ্রেটিলিন) ১৯৭৫ সালের আগস্ট মাসে তিমুরিজ ডেমোক্রেটিক ইউনিয়নের (ইউডিটি) অভ্যুত্থানের প্রচেষ্টাকে প্রতিহত করেছিল এবং ১৯৭৫ সালের ২৮ নভেম্বর একতরফাভাবে স্বাধীনতা ঘোষণা করেছিল। ইন্দোনেশীয় দ্বীপপুঞ্জের মধ্যে একটি কমিউনিস্ট রাষ্ট্রের ভয়ে ইন্দোনেশীয় সেনাবাহিনী ১৯৭৫ সালের ডিসেম্বরে পূর্ব তিমুরে আক্রমণ শুরু করেছিল। ১৯৭৬ সালের ১৭ জুলাই ইন্দোনেশিয়া পূর্ব তিমুরকে এর ২৭তম প্রদেশ হিসাবে ঘোষণা করেছিল। জাতিসংঘের নিরাপত্তা পরিষদ আগ্রাসনের বিরোধিতা করেছিল এবং "পর্তুগিজ প্রশাসনের অধীনে অ-স্ব-শাসিত অঞ্চল" হিসাবে জাতিসংঘে অঞ্চলটির নামমাত্র মর্যাদা বিদ্যমান ছিল।
ইন্দোনেশীয় যুগ (১৯৭৫-১৯৯৯)
ইন্দোনেশিয়ার পূর্ব তিমুর দখলকে সহিংসতা এবং বর্বরতা দ্বারা চিহ্নিত করা হয়েছিল। পূর্ব তিমুরে অভ্যর্থন, সত্য ও মীমাংসা কমিশনের তৈরি করা একটি বিশদ পরিসংখ্যানের প্রতিবেদনে ১৯৭৪-১৯৯৯ সময়কালে ন্যূনতম ১০২,৮০০টি সংঘাত-সম্পর্কিত মৃত্যুর উল্লেখ করা হয়েছে, অর্থাৎ প্রায় ১৮,৬০০টি হত্যাকাণ্ড এবং ৮৪,২০০টি "অতিরিক্ত" ক্ষুধা ও অসুস্থতার কারণে মৃত্যু, যা পর্তুগিজ, ইন্দোনেশীয় এবং ক্যাথলিক চার্চের তথ্যের উপর ভিত্তি করে ২০০,০০০ মানুষের মৃত্যুর একটি অনুমিত পরিসংখ্যান। পূর্ব তিমুরীয় গেরিলা বাহিনী (Forças Armadas da Libertação Nacional de Timor-Leste, Falintil) ১৯৭৫ থেকে ১৯৯৮ সাল পর্যন্ত ইন্দোনেশীয় বাহিনীর বিরুদ্ধে অভিযান চালিয়েছিল।
১৯৯১ সালের দিলি গণহত্যা ছিল স্বাধীনতার পথে একটি গুরুত্বপূর্ণ সন্ধিক্ষণ এবং পূর্ব তিমুরের সংহতি আন্দোলন পর্তুগাল, ফিলিপাইন, অস্ট্রেলিয়া ও অন্যান্য পশ্চিমা দেশগুলিতে বৃদ্ধি পায়।
সমসাময়িক যুগ
২০০১ সালের ৩০ আগস্ট, গণপরিষদের সদস্য নির্বাচিত করার জন্য পূর্ব তিমুরবাসী জাতিসংঘ কর্তৃক আয়োজিত তাদের প্রথম নির্বাচনে ভোট দিয়েছিল। ২০০২ সালের ২২ মার্চ, গণপরিষদ সংবিধান অনুমোদন করেছিল। ২০০২ সালের মে'র মধ্যে, ২০৫,০০০ এরও অধিক শরণার্থী ফিরে এসেছিল। ২০০২ সালের ২০ মে পূর্ব তিমুরের গণতান্ত্রিক প্রজাতন্ত্রের সংবিধান কার্যকর হয়েছিল এবং পূর্ব তিমুর জাতিসংঘ কর্তৃক স্বাধীন হিসাবে স্বীকৃত পেয়েছিল। গণপরিষদের নাম পরিবর্তন করে জাতীয় সংসদ রাখা হয় এবং জানানা গুসমাও দেশের প্রথম রাষ্ট্রপতি হিসেবে শপথ নেন। ২০০২ সালের ২৭ সেপ্টেম্বর, পর্তুগিজ ভাষা ব্যবহার করে পূর্ব তিমুরের নাম পরিবর্তন করে তিমুর-লেস্তে রাখা হয় এবং জাতিসংঘের সদস্য রাষ্ট্র হিসেবে স্বীকৃতি পায়।